ai4bharat/Pralekha huggingface dataset:
ധനകാര്യ മന്ത്രാലയം
രാജ്യത്തെ കറന്സി ലഭ്യത ഗവണ്മെന്റ് അവലോകനം ചെയ്തു
കറന്സിയുടെ പതിവില്ലാത്ത ആവശ്യം നേരിടുന്നതിന് ഗവണ്മെന്റും റിസര്വ്വ് ബാങ്കും നടപടികള് കൈക്കൊണ്ടു ; വര്ദ്ധിച്ച ആവശ്യം നേരിടുന്നതിന് കറന്സിയുടെ മതിയായ ശേഖരം ഉണ്ട് ; പ്രവര്ത്തന രഹിതമായ എ.റ്റി.എം. കള് ഉടന് സാധാരണ നിലയിലാകും
രാജ്യത്തെ എ.റ്റി.എം. കളില് മതിയായ പണം ഉണ്ടെന്ന് ഉറപ്പ് വരുത്താനും പ്രവര്ത്തന രഹിതമായ എ.റ്റി.എം. കളെ എത്രയും വേഗം സാധാരണ നിലയിലെത്തിക്കാനും ഗവണ്മെന്റ് എല്ലാ നടപടികളും കൈക്കൊണ്ട് വരികയാണെന്ന് കേന്ദ്ര ധനമന്ത്രാലയം ന്യൂഡല്ഹിയില് അറിയിച്ചു. രാജ്യത്തിന്റെ ചില ഭാഗങ്ങളിലുള്ള എ.റ്റി.എം. കളില് പണത്തിന്റെ ലഭ്യത കുറവുണ്ടെന്നും ചില എ.റ്റി.എം. കള് പ്രവര്ത്തന രഹിതമായെന്നുമുള്ള റിപ്പോര്ട്ടുകളുടെ വെളിച്ചത്തിലാണ് ധനമന്ത്രാലയം ഇക്കാര്യം അറിയിച്ചത്.
കഴിഞ്ഞ മൂന്ന് മാസത്തിനിടെ രാജ്യത്ത് കറന്സിയുടെ ആവശ്യകതയില് അപൂര്വ്വമായ കുതിപ്പ് ഉണ്ടായി. നടപ്പ് മാസം ആദ്യത്തെ 13 ദിവസങ്ങളില് തന്നെ കറന്സി വിതരണത്തില് 45,000 കോടി രൂപയുടെ വര്ദ്ധനയുണ്ടായി. ആന്ധ്രാ പ്രദേശ്, തെലുങ്കാന, കര്ണ്ണാടക, മധ്യപ്രദേശ്, ബീഹാര് എന്നിവിടങ്ങളിലാണ് കറന്സിയുടെ ആവശ്യകതയില് ഈ അപൂര്വ്വമായ കുതിപ്പ് ദൃശ്യമായത്.
ഈ അസാധാരണമായ ആവശ്യകത നേരിടുന്നതിന് കേന്ദ്ര ഗവണ്മെന്റും, റിസര്വ്വ് ബാങ്കും എല്ലാ നടപടികളും കൈക്കൊണ്ടിട്ടുണ്ട്. ഇതുവരെ ഉണ്ടായിട്ടുള്ള അസാധാരണമായ ആവശ്യം പൂര്ണ്ണമായും നിറവേറ്റാന് കറന്സി നോട്ടുകളുടെ മതിയായ ശേഖരം രാജ്യത്തുണ്ട്. 500, 200, 100 എന്നിവയുള്പ്പെടെ എല്ലാ മൂല്യത്തിലുംപ്പെട്ട കറന്സി നോട്ടുകളുടെ ശേഖരം തുടര്ന്നും ഉറപ്പാക്കിയിട്ടുണ്ട്. വരും ദിവസങ്ങളിലും, മാസങ്ങളിലും ഇതേ രീതിയിലോ, അതിലും ഉയര്ന്ന നിലയ്ക്കോ ഉണ്ടാകുന്ന ആവശ്യകത നിറവേറ്റാന് മതിയായ കറന്സി നോട്ടുകള് ലഭ്യമാക്കുമെന്ന് ഗവണ്മെന്റ് ഉറപ്പ് നല്കി.
ND MRD –300
രാഷ്ട്രപതിയുടെ കാര്യാലയം
നരേന്ദ്ര മോദി ക്രിക്കറ്റ് സ്റ്റേഡിയത്തിന്റെ ഉദ്ഘാടനവും സർദാർ വല്ലഭായ് പട്ടേൽ സ്പോർട്സ് എൻക്ലേവിന്റെ ശിലാസ്ഥാപനവും രാഷ്ട്രപതി നിർവ്വഹിച്ചു
1.32 ലക്ഷം കാണികളെ ഉൾക്കൊള്ളാൻ ശേഷിയുള്ള ലോകത്തെ ഏറ്റവും വലിയ ക്രിക്കറ്റ് സ്റ്റേഡിയമായി നരേന്ദ്ര മോദി ക്രിക്കറ്റ് സ്റ്റേഡിയം മാറിയത് നമ്മെ സംബന്ധിച്ചിടത്തോളം അഭിമാനകരമാണെന്ന്, നരേന്ദ്ര മോദി ക്രിക്കറ്റ് സ്റ്റേഡിയത്തിന്റെ ഉദ്ഘാടന വേളയിൽ രാഷ്ട്രപതി ശ്രീ രാം നാഥ് കോവിന്ദ് പറഞ്ഞു. ഇന്ന്  അഹമ്മദാബാദിലെ സർദാർ വല്ലഭായ് പട്ടേൽ സ്പോർട്സ് എൻക്ലേവിന്റെ ശിലാസ്ഥാപനവും രാഷ്ട്രപതി നിർവ്വഹിച്ചു. സ്റ്റേഡിയം വിവിധ കായിക ഇനങ്ങൾക്ക് വേണ്ട ലോകോത്തര സൗകര്യങ്ങൾ ഒരുക്കുന്നുണ്ടെന്ന് അദ്ദേഹം അഭിപ്രായപ്പെട്ടു. നരേന്ദ്ര മോദി സ്റ്റേഡിയം യാഥാർഥ്യമാക്കാൻ മുൻകൈയെടുത്ത ഗുജറാത്ത് ക്രിക്കറ്റ് അസോസിയേഷന്റെ എല്ലാ ഉദ്യോഗസ്ഥരെയും വിവിധ ഏജൻസികളെയും പങ്കാളികളെയും അദ്ദേഹം അഭിനന്ദിച്ചു. സ്റ്റേഡിയത്തിന്റെ സവിശേഷതകളെ അഭിനന്ദിച്ച രാഷ്ട്രപതി, ഹരിത നിർമ്മാണ സർട്ടിഫിക്കേഷന്റെ സുവർണ്ണ റേറ്റിംഗോടെയുള്ള, പരിസ്ഥിതി സൗഹൃദ വികസനത്തിന് ഇത് ഒരു മികച്ച ഉദാഹരണമാണെന്ന് അഭിപ്രായപ്പെട്ടു.
ശ്രീ നരേന്ദ്ര മോദി ഗുജറാത്ത് മുഖ്യമന്ത്രിയായിരുന്നപ്പോൾ അദ്ദേഹത്തിന്റെ മാർഗനിർദേശപ്രകാരം നിർമ്മാണമാരംഭിക്കുകയും തുടർന്ന് ഗുജറാത്ത് ക്രിക്കറ്റ് അസോസിയേഷൻ ചെയർമാനായിരുന്നപ്പോൾ ശ്രീ അമിത് ഷാ ഈ സ്റ്റേഡിയം പണിയുന്നതിനുള്ള ശ്രമങ്ങളെ മുന്നോട്ടു കൊണ്ടുപോകുകയും ചെയ്തതിൽ അദ്ദേഹം അഭിനന്ദനം അറിയിച്ചു.
അന്താരാഷ്ട്ര തലത്തിൽ വിവിധ കായിക ഇനങ്ങളിൽ മികച്ച പ്രകടനം കാഴ്ചവയ്ക്കാനുള്ള ശേഷി നമ്മുടെ യുവാക്കൾക്ക് ഉണ്ടെന്ന് രാഷ്ട്രപതി നിരീക്ഷിച്ചു. ഇത് സാധ്യമാക്കുന്നതിന്, ഇപ്പോൾ ക്രിക്കറ്റിന് നിലവിലുള്ളത് പോലെ ലോകോത്തര അടിസ്ഥാന സൗകര്യങ്ങൾ അവർക്ക് നൽകണം. ഈ ലക്ഷ്യം മുൻനിർത്തി നരേന്ദ്ര മോദി സ്റ്റേഡിയത്തിന്റെ പരിസരത്ത് അന്താരാഷ്ട്ര നിലവാരമുള്ള സ്പോർട്സ് എൻക്ലേവ് നിർമ്മിക്കാൻ ഗുജറാത്ത് സർക്കാർ മുൻകൈയെടുത്തത് ശ്രദ്ധേയമാണ്. ഈ സ്പോർട്സ് എൻക്ലേവ് ഒരു മൾട്ടി സ്പോർട്സ് വേദിയായി പ്രവർത്തിക്കുമെന്നും ദേശീയ അന്തർദേശീയ കായികഇനങ്ങൾക്ക് ആതിഥ്യം വഹിക്കുന്നതിനുള്ള സൗകര്യങ്ങൾ ഒരുക്കുമെന്നും അദ്ദേഹം പറഞ്ഞു.
പ്രധാനമന്ത്രിയുടെ ഓഫീസ്
ബീഹാർ ബോയിലർ ദുരന്തത്തിൽ പ്രധാനമന്ത്രി അനുശോചിച്ചു ദുരിതബാധിതർക്ക് പിഎംഎൻആർഎഫിൽ നിന്നുള്ള സഹായധനം അനുവദിച്ചു
ബിഹാർ മുസാഫർപൂരിലെ ഫാക്ടറിയിലുണ്ടായ ബോയിലർ പൊട്ടിത്തെറിയിൽ സംഭവിച്ച ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ബിഹാറിലെ മുസഫർപൂരിലെ ഫാക്ടറിയിലുണ്ടായ അപകടം അങ്ങേയറ്റം ദുഃഖകരമാണ്. മരിച്ചവരുടെ കുടുംബങ്ങളോട് ഞാൻ അഗാധമായ അനുശോചനം രേഖപ്പെടുത്തുന്നു. പരിക്കേറ്റവർ വേഗത്തിൽ സുഖം പ്രാപിക്കട്ടെ."
बिहार के मुजफ्फरपुर की एक फैक्ट्री में हुआ हादसा अत्यंत दुखद है। मैं मृतकों के परिजनों के प्रति अपनी गहरी संवेदनाएं व्यक्त करता हूं। साथ ही घायलों के शीघ्र स्वस्थ होने की कामना करता हूं।
— Narendra Modi  December 26, 2021
പൊട്ടിത്തെറിയിൽ മരിച്ചവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന്  നിന്നുള്ള സഹായധനവും അനുവദിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
മുസാഫർപൂരിലെ ഫാക്ടറിയിലുണ്ടായ അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ വീതം സഹായധനം നൽകാൻ പ്രധാനമന്ത്രി അനുമതി നൽകിയിട്ടുണ്ട്. പരിക്കേറ്റവർക്ക് 50,000 രൂപ വീതം നൽകും. "
The Prime Minister has approved an ex-gratia of Rs. 2 lakh each from PMNRF for the next of kin of those who have lost their lives due to the accident at a factory in Muzaffarpur. The injured would be given Rs. 50,000 each.
— PMO India  December 26, 2021
ND MRD
(
സ്ഥിതിവിവര, പദ്ധതി നിര്വഹണ മന്ത്രാലയം
അസംഘടിത മേഖലയിലെ വാർഷിക കണക്കെടുപ്പ് : ത്രിദിന പരിശീലനം തുടങ്ങി
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് 2022 ഒക്ടോബർ 1 മുതൽ 2023 സെപ്തംബർ 30 വരെ അസംഘിടിത മേഖല സംബന്ധിച്ച വാർഷിക സർവേയുടെ മൂന്നാം റൗണ്ട് നടത്തും. ഇതിന്റെ ഭാഗമായുള്ള മൂന്നു ദിവസത്തെ പരിശീലനം ശ്രീ.ഋഷിരാജ് സിംഗ് ഐ.പി.എസ്  ഉദ്ഘാടനം ചെയ്തു.
സെപ്തംബർ 26-28 തീയതികളിൽ വെള്ളാറിലെ കേരള ആർട്സ് ആൻഡ് ക്രാഫ്റ്റ്സ് വില്ലേജിലാണ് മൂന്നു ദിവസത്തെ പരിശീലനം . ശ്രീമതി. സുനിത ഭാസ്കർ, എൻ.എസ്. ഒ  ഡെപ്യൂട്ടി ഡയറക്ടർ ജനറൽ , പരിശീലനം നൽകുന്നു. എൻ.എസ്.ഒ  യുടെ തിരുവനന്തപുരം, കൊല്ലം, കൊച്ചി, കോട്ടയം ഓഫീസുകളിലെ ഉദ്യോഗസ്ഥരും ജീവനക്കാരും പരിശീലനത്തിൽ പങ്കെടുക്കുന്നുണ്ട്.
(Visitor Counter : 20
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
മൃഗസംരക്ഷണ അടിസ്ഥാന സൗകര്യ വികസന ഫണ്ട് വിനിയോഗത്തിനുള്ള മാർഗ്ഗനിർദ്ദേശങ്ങൾ കേന്ദ്രമന്ത്രി ശ്രീ ഗിരിരാജ് സിംഗ് പുറത്തിറക്കി
 വിനിയോഗത്തിനുള്ള മാർഗനിർദേശങ്ങൾ പുറത്തിറക്കി. 24.06.2020 ന് ചേർന്ന കേന്ദ്രമന്ത്രിസഭായോഗമാണ് ആത്മനിർഭർ ഭാരത് ഉത്തേജന പദ്ധതിക്കു കീഴിൽ 15000 കോടി രൂപയുടെ പദ്ധതിക്ക് അംഗീകാരം നൽകിയത്. കേന്ദ്ര മൃഗസംരക്ഷണ,ഫിഷറീസ്,ക്ഷീരവകുപ്പു സഹമന്ത്രി ശ്രീ പ്രതാപ് ചന്ദ്ര സാരംഗി ചടങ്ങിൽ സന്നഹിതനായി.
ക്ഷീരമേഖലയിൽ അടിസ്ഥാന സൗകര്യവികസനത്തിനായി ക്ഷീര സഹകരണ മേഖലയുടെ നിക്ഷേപം പ്രോത്സാഹിപ്പിക്കുന്നതിനായി സർക്കാർ നിരവധി പദ്ധതികൾ നടപ്പാക്കുന്നുണ്ട്. എംഎസ്എംഇകളും സ്വകാര്യ കമ്പനികളും സംസ്കരണത്തിനും മൂല്യവർദ്ധിത പദ്ധതികൾക്കുമുള്ള അടിസ്ഥാന സൗകര്യ പങ്കാളിത്തത്തിന് പ്രോത്സാഹനം നൽകുന്നതിനാണ് എഎച്ച്ഐഡിഎഫ് ഒരുക്കിയിരിക്കുന്നത്.
കുറഞ്ഞത് 10% മാർജിൻ മണി നിക്ഷേപിക്കുന്ന ഫാർമർ പ്രൊഡ്യൂസർ ഓർഗനൈസേഷനുകൾ , എംഎസ്എംഇകൾ, സെക്ഷൻ 8 കമ്പനികൾ, സ്വകാര്യ കമ്പനികൾ, വ്യക്തിഗത സംരംഭകർ എന്നിവരാണ് പദ്ധതിയുടെ ഗുണഭോക്താക്കൾ. 90% ഷെഡ്യൂൾഡ് ബാങ്കുകൾ ലഭ്യമാക്കേണ്ട വായ്പക്കു വേണ്ടിയുള്ളതായിരിക്കും. യോഗ്യരായ ഗുണഭോക്താക്കൾക്ക് 3% പലിശ സബ്സിഡി കേന്ദ്ര സർക്കാർ നൽകും. പ്രധാന വായ്പ തുകയ്ക്ക് 2 വർഷത്തെ മൊറട്ടോറിയം കാലാവധിയും അതിനുശേഷം 6 വർഷത്തെ തിരിച്ചടവ് കാലാവധിയും ഉണ്ടായിരിക്കും.
കേന്ദ്ര ഗവൺമെന്റ് 750 കോടി രൂപയുടെ ക്രെഡിറ്റ് ഗ്യാരണ്ടി ഫണ്ടും നബാർഡിനു കീഴില് രൂപീകരിക്കും. എംഎസ്എംഇ പരിധിയിൽ വരുന്ന അനുവദനീയമായ പദ്ധതികൾക്ക് ക്രെഡിറ്റ് ഗ്യാരണ്ടി നൽകും. വായ്പാ സൗകര്യത്തിന്റെ 25% വരെ ഗ്യാരണ്ടി കവറേജ് ആയിരിക്കും. പാൽ, ഇറച്ചി സംസ്കരണം, മൂല്യവർദ്ധിത അടിസ്ഥാന സൗകര്യങ്ങൾ എന്നിവ സ്ഥാപിക്കുന്നതിനോ നിലവിലുള്ള അടിസ്ഥാന സൗകര്യങ്ങൾ വികസിപ്പിക്കുന്നതിനോ നിക്ഷേപം നടത്താൻ ഉദ്ദേശിക്കുന്ന ഗുണഭോക്താക്കൾക്ക് സിഡ്ബിയുടെ “ഉദ്യാമി മിത്ര” പോർട്ടൽ വഴി ഷെഡ്യൂൾഡ് ബാങ്കിൽ വായ്പയ്ക്ക് അപേക്ഷിക്കാം.
യോഗ്യതയുള്ള ഗുണഭോക്താക്കളുടെ സംസ്കരണം, മൂല്യവർദ്ധിത അടിസ്ഥാന സൗകര്യം എന്നിവയിലെ അത്തരം നിക്ഷേപങ്ങൾ മൂല്യവർദ്ധിത ചരക്കുകളുടെ കയറ്റുമതി പ്രോത്സാഹിപ്പിക്കും. ഇന്ത്യയിലെ പാൽ ഉൽപാദനത്തിന്റെ അന്തിമ മൂല്യത്തിന്റെ 50-60% കർഷകരിലേക്ക് തിരികെ എത്തുന്നതിനാൽ, ഈ മേഖലയിലെ വളർച്ച കർഷകന്റെ വരുമാനത്തിൽ നേരിട്ടു സ്വാധീനം ചെലുത്തും.
മൃഗസംരക്ഷണ അടിസ്ഥാന സൗകര്യ വികസന ഫണ്ട് വിനിയോഗത്തിനുള്ള മാർഗ്ഗനിർദ്ദേശങ്ങൾ ഈ ലിങ്കിൽ ലഭ്യമാണ്.
രാജ്യരക്ഷാ മന്ത്രാലയം
ഇന്ത്യൻ കരസേനയിലെ വനിതാ ഓഫീസർമാർക്ക് സ്ഥിരം കമ്മീഷൻ പദവി അനുവദിച്ചു കൊണ്ട് ഉത്തരവായി
ന്യൂഡൽഹി, ജൂലൈ 23, 2020
ഇന്ത്യൻ കരസേനയിലെ വനിതാ ഓഫീസർമാർക്ക് സ്ഥിരം കമ്മീഷൻ  പദവി നൽകുന്നതിനുള്ള ഔദ്യോഗിക ഉത്തരവ് കേന്ദ്ര പ്രതിരോധ മന്ത്രാലയം പുറത്തിറക്കി. സേനയിലെ ഉയർന്ന ഉത്തരവാദിത്തങ്ങൾ വഹിക്കാൻ വനിതകളെ ശാക്തീകരിക്കുന്നതിന് വഴി തുറക്കുന്നതാണ് നടപടി.
കര സേനയുടെ ഭാഗമായ 10 വിഭാഗങ്ങളിലെയും ഷോര്ട്ട് സര്വീസ് കമ്മീഷനിലെ  വനിതാ ഓഫീസര്മാര്ക് പെർമനന്റ് കമ്മീഷൻ പദവി നൽകുന്നത് ലക്ഷ്യമിട്ടുള്ളതാണ് ഉത്തരവ്.
ആർമി എയർ ഡിഫൻസ്, സിഗ്നൽസ്, എൻജിനീയേഴ്സ്, ആർമി ഏവിയേഷൻ, ഇലക്ട്രോണിക്സ് ആൻഡ് മെക്കാനിക്കൽ എൻജിനീയർസ്  , ആർമി സർവീസ് കോർപ്സ്  , ആർമി ഓർഡനൻസ് കോർപ്സ് , ഇന്റലിജൻസ് കോർപ്സ് എന്നീ വിഭാഗങ്ങളെയാണ് ഇതിനായി, പുതിയതായി പരിഗണിക്കുക.
നിലവിലുള്ള ജഡ്ജ് ആൻഡ് അഡ്വക്കേറ്റ് ജനറൽ, ആർമി എഡ്യൂക്കേഷണൽ കോർപ്സ്  എന്നീ വിഭാഗങ്ങൾക്ക് പുറമേയാണ് ഇത്.
ബന്ധപ്പെട്ട വനിത ഓഫീസർമാർക്കായി പെർമനന്റ് കമ്മീഷൻ സെലക്ഷൻ ബോർഡ് സംഘടിപ്പിക്കുന്നതിനുള്ള തയ്യാറെടുപ്പുകൾ കരസേനാ കാര്യാലയത്തിൽ മുൻകൂട്ടി തുടങ്ങിക്കഴിഞ്ഞു.
ഇതുമായി ബന്ധപ്പെട്ട നടപടിക്രമങ്ങളും, രേഖകളുടെ സമർപ്പണവും ഷോര്ട്ട് സര്വീസ് കമ്മീഷനിലെ വനിതാ ഉദ്യോഗസ്ഥർ പൂർത്തിയാക്കുന്ന മുറയ്ക്ക് സെലക്ഷൻ ബോർഡ് പ്രവർത്തനങ്ങൾക്ക് തുടക്കമാകും
(Visitor Counter : 143
മന്ത്രിസഭ
സെന്ട്രല് ഡ്രഗ്സ് സ്റ്റാന്ഡേര്ഡ് കണ്ട്രോള് ഓര്ഗനൈസേഷനും സൗദി ഫുഡ് ആന്ഡ് ഡ്രഗ് അതോറിറ്റിയും തമ്മിലുള്ള ധാരണാപത്രത്തിനു മന്ത്രിസഭയുടെ അനുമതി
വൈദ്യ ഉല്പന്ന നിയന്ത്രണത്തിനായി സെന്ട്രല് ഡ്രഗ്സ് സ്റ്റാന്ഡേര്ഡ് കണ്ട്രോള് ഓര്ഗനൈസേഷനും സൗദി ഫുഡ് ആന്ഡ് ഡ്രഗ് അതോറിറ്റിയും തമ്മിലുള്ള ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി. 2019 ഒക്ടോബര് 29നു പ്രധാനമന്ത്രി ശ്രീ. നരേന്ദ്ര മോദിയുടെ സൗദി അറേബ്യ സന്ദര്ശനത്തിനിടെയാണു ധാരണാപത്രം ഒപ്പുവെക്കപ്പെട്ടത്.
(നേട്ടങ്ങള്: ഇരു രാജ്യങ്ങള്ക്കും നിയന്ത്രണങ്ങളെക്കുറിച്ചു കൂടുതല് വ്യക്തതയോടെ മനസ്സിലാക്കാന് സാധിക്കും. സൗദി അറേബ്യയിലേക്ക് ഇന്ത്യയില്നിന്നുള്ള വൈദ്യോല്പന്നങ്ങളുടെ കയറ്റുമതി വര്ധിക്കും. രാജ്യാന്തര തലത്തില് മെച്ചപ്പെട്ട ഏകോപനം സാധ്യമാക്കുകയും ചെയ്യും.
MRD
വാര്ത്താവിതരണ പ്രക്ഷേപണ മന്ത്രാലയം
മൂന്ന് ദിവസത്തെ ലക്ഷദ്വീപ് സന്ദർശനത്തിനായി കേന്ദ്ര വാർത്താവിതരണ പ്രക്ഷേപണ സഹമന്ത്രി ഡോ. എൽ മുരുകൻ നാളെ  അഗത്തിയിൽ എത്തും
കൊച്ചി, ഒക്ടോബർ 28, 2021
മൂന്ന് ദിവസത്തെ ഔദ്യോഗിക ലക്ഷദ്വീപ് സന്ദർശത്തിനായി കേന്ദ്ര വാർത്താവിതരണ പ്രക്ഷേപണ, ഫിഷറീസ്, മൃഗസംരക്ഷണ, ക്ഷീരോൽപാദന സഹമന്ത്രി ഡോ. എൽ മുരുകൻ നാളെ  അഗത്തിയിൽ എത്തും. ബെംഗളൂരുവിൽ നിന്നും കൊച്ചിയിൽ എത്തുന്ന അദ്ദേഹം, കൊച്ചിയിൽ നിന്നും  ലക്ഷദ്വീപിലേക്ക് യാത്ര തിരിക്കും. ഒക്ടോബർ 29 ന് ഉച്ച തിരിഞ്ഞു അഗത്തിയിൽ എത്തുന്ന ശ്രീ മുരുകൻ അവിടുത്തെ ഒർണമെന്റൽ ഫിഷ് ഹാച്ചറിയും കോഴിവളർത്തൽ ഫാമും സന്ദർശിക്കും. തുടർന്ന് അദ്ദേഹം മത്സ്യ തൊഴിലാളികളുമായും കോഴിവളർത്തൽ കര്ഷകരുമായും ഡി സി ഓഫീസിലെ കോൺഫറൻസ് ഹാളിൽ വച്ച് സംവദിക്കും.
അഗത്തിയിലെ സന്ദർശനം പൂർത്തിയാക്കി വൈകിട്ടോടെ കവരത്തിയിൽ എത്തുന്ന കേന്ദ്ര മന്ത്രി ഫിഷറീസ്, മൃഗസംരക്ഷണ വകുപ്പുകളിലെ മുതിർന്ന ഉദ്യോഗസ്ഥരുമായി കൂടിക്കാഴ്ച നടത്തുകയും വിവിധ വികസന പദ്ധതികളെക്കുറിച്ച് അവർ വിശദീകരിക്കുകയും ചെയ്യും. തുടർന്ന് അവിടുത്തെ മത്സ്യ തൊഴിലാളികളുമായി അദ്ദേഹം സംവദിക്കും.
ഒക്ടോബർ 30 ന് രാവിലെ കേന്ദ്ര മന്ത്രി കവരത്തിയിലെ ഫിഷറീസ് മ്യൂസിയം, കടൽപായൽ കേന്ദ്രം എന്നിവ സന്ദർശിക്കുകയും കടൽപായൽ സംരഭകരുമായി സംവദിക്കുകയും ചെയ്യും. തുടർന്ന് ബംഗാരം ദ്വീപിൽ എത്തുന്ന ശ്രീ മുരുകൻ കടലാമകളുടെ പ്രജനന സ്ഥലങ്ങൾ, പവിഴപ്പുറ്റുകൾ, അലങ്കാര മത്സ്യങ്ങൾ എന്നിവയെ അവയുടെ സ്വാഭാവിക ആവാസ വ്യവസ്ഥയിൽ സന്ദർശിക്കും. ഉച്ചക്ക് ശേഷം ബോട്ടിൽ തിണ്ണകര ദ്വീപ് സന്ദർശിക്കുകയും പ്രാദേശിക മത്സ്യത്തൊഴിലാളികളുമായി ആശയവിനിമയം നടത്തുകയും ചെയ്യും.
ഒക്ടോബര് 31 ന് ബംഗാരത്തുനിന്നും അഗത്തിയിൽ എത്തുന്ന അദ്ദേഹം ദ്വീപിലെ ദേശീയ ഏകതാ ദിനം, ആസാദി കാ അമൃത് മഹോത്സവ് പരിപാടികളിൽ പങ്കെടുത്ത ശേഷം ലക്ഷദ്വീപ് സന്ദർശനം പൂർത്തിയാക്കി കൊച്ചിയിലേക്ക് മടങ്ങും. കൊച്ചിയിൽ അദ്ദേഹം ഒരു പ്രാദേശിക പരിപാടിയിൽ പങ്കെടുക്കും. തുടർന്ന് കൊടുങ്ങലൂരിൽ ക്ഷേത്ര ദർശനം നടത്തിയ ശേഷം അദ്ദേഹം രാത്രി കൊച്ചിയിൽ നിന്നും ഡൽഹിയിലേക്ക് തിരിക്കും.
RRTN/SKY
(Visitor Counter : 56
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 167.84 കോടിയിലധികം വാക്സിന് ഡോസുകള്
ഉപയോഗിക്കാത്ത 12.07 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,67,84,78,485
ബാക്കിയുള്ളത്
12,07,42,566
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 167.84 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 12.07 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND MRD
നൈപുണ്യ വികസന, സംരംഭക
മന്ത്രാലയം
വൈദ്യുതവാഹന മേഖലയില് കേരളത്തിലെ സ്റ്റാര്ട്ടപ്പുകള്ക്ക് വൻ സാധ്യതകള് - ശ്രീ രാജീവ് ചന്ദ്രശേഖര്
വൈദ്യുതവാഹന മേഖലയിലും ഇലക്ട്രോണിക്സ് ഡിസൈന് മേഖലയിലും കേരളത്തിലെ സ്റ്റാര്ട്ടപ്പ് സംരംഭങ്ങള്ക്ക് വലിയ സാധ്യതയുണ്ടെന്ന് കേന്ദ്ര ഇലക്ട്രോണിക്സ്-ഐടി, നൈപുണ്യ വികസന-സംരംഭകത്വ സഹമന്ത്രി ശ്രീ രാജീവ് ചന്ദ്രശേഖര് പറഞ്ഞു. കൊച്ചിയില് കേരള സ്റ്റാര്ട്ടപ്പ് മിഷന്റെ ടെക്നോളജി ഇനോവേഷന് സോണിലുള്ള മേക്കര് വില്ലേജ് സന്ദര്ശിച്ച് സംസാരിക്കുകയായിരുന്നു അദ്ദേഹം.
സോഫ്റ്റ്വെയര് മേഖലയിലാണ് രാജ്യത്തെ മിക്ക സ്റ്റാര്ട്ടപ്പുകളും ഉയര്ന്നു വരുന്നത്. അതിനാല് KSUM-ലെ ഇലക്ട്രോണിക് ഹാര്ഡ്വെയര് ഇന്കുബേറ്റര് എന്ന നിലയിലുള്ള മേക്കര് വില്ലേജിന് ഏറെ സംഭാവനകള് നല്കാനാകും. തദ്ദേശീയമായി വികസിപ്പിച്ചെടുത്ത ഇലക്ട്രോണിക് ചിപ്പുകള് ഉപയോഗിച്ച് മികച്ച ഇലക്ട്രോണിക് സിസ്റ്റം രൂപകല്പ്പന ചെയ്യാന് സംരംഭകര്ക്ക് സാധിക്കണം. ഈ മേഖലയില് സാമ്പത്തികസഹായം നല്കാന് കേന്ദ്രസര്ക്കാര് തയ്യാറാണ്.
വൈദ്യുതവാഹനങ്ങള് വലിയ സാധ്യതയാണ് സംരംഭകര്ക്ക് മുന്നില് വയ്ക്കുന്നത്. വാഹനമേഖലയിലെ ഭാഗികമായ ഇലക്ട്രോണിക് സൗകര്യങ്ങളെ അപേക്ഷിച്ച്, വൈദ്യുതവാഹനങ്ങള് പൂര്ണമായും ഇലക്ട്രോണിക്സ് സാങ്കേതികവിദ്യയിലൂന്നിയാണ് പ്രവര്ത്തിക്കുന്നത്. ഈ മേഖലയിലുള്ള ഉത്പന്നങ്ങള്ക്ക് ഇന്ത്യയില് മാത്രമല്ല ലോകത്തെങ്ങും വലിയ വിപണിയുണ്ട്. എല്ലാ രാജ്യങ്ങളും ഈ മേഖലയില് തുടക്കക്കാരായതിനാല് മികച്ച ഉത്പന്നം വിപണി കീഴടക്കും എന്നും അദ്ദേഹം കൂട്ടിച്ചേര്ത്തു.
ആശയങ്ങളിലും മാതൃകകളിലും ഒതുങ്ങിപ്പോകാതെ ഉത്പന്നം വിപണിയിലേക്കിറക്കുന്നതിനാണ് സംരംഭകര് ശ്രദ്ധിക്കേണ്ടത്. കേരളത്തില് നിന്നും യൂണികോണ് കമ്പനികള് വരേണ്ടത് ഇവിടുത്തെ സ്റ്റാര്ട്ടപ്പ് അന്തരീക്ഷം ഇനിയും വികസിക്കാന് അത്യാവശ്യമാണെന്നും അദ്ദേഹം പറഞ്ഞു.
കേരള സ്റ്റാര്ട്ടപ്പ് മിഷന്, മേക്കര് വില്ലേജ്, ഐഐഐടിഎം-കെ, കേരള ഡിജിറ്റല് സര്വകലാശാല എന്നിവയുടെ മേധാവികള്, മറ്റ് വ്യവസായ പ്രമുഖര് തുടങ്ങിയവരുമായി മന്ത്രി ആശയവിനിമയം നടത്തി. കേരള സ്റ്റാര്ട്ടപ്പ് മിഷന്, മേക്കര് വില്ലേജ്, കേരള ഡിജിറ്റല് സര്വകലാശാല, സിഎംഇടി തൃശൂര് എന്നിവ സംയുക്തമായി ഒരുക്കുന്ന ഇന്റര്നെറ്റ് ഓഫ് തിംഗ്സിന്റെ മികവിന്റെ കേന്ദ്രം കേന്ദ്ര സഹമന്ത്രി സന്ദര്ശിച്ചു. സ്റ്റാര്ട്ടപ്പ് സംരംഭകരുമായും മന്ത്രി ആശയവിനിമയം നടത്തി. സ്റ്റാര്ട്ടപ്പ് മിഷന് ആസ്ഥാനത്ത് ഒരുക്കിയ വിവിധ ഉത്പന്നങ്ങളുടെ സ്റ്റാളുകളും മന്ത്രി സന്ദര്ശിച്ചു.
KSUM സിഇഒ ശ്രീ ജോണ് എം തോമസ്, മേക്കര് വില്ലേജ് സിഇഒ ശ്രീ നിസാമുദ്ദീന് മുഹമ്മദ്, കേരള ഡിജിറ്റല് സര്വകലാശാല വൈസ് ചാന്സിലര് ഡോ. സജി ഗോപിനാഥ്, ഐഐഐടിഎം- കെ ചെയര്മാന് ശ്രീ മാധവന് നമ്പ്യാര്, മുന് കേന്ദ്ര ടെലികോം സെക്രട്ടറി ശ്രീമതി അരുണ സുന്ദരരാജന്, കെഎസ്ഐടിഐഎല് എംഡി ഡോ. സന്തോഷ് ബാബു എന്നിവരും സന്നിഹിതരായിരുന്നു.
വിദ്യാഭ്യാസ മന്ത്രാലയം
നാഷണൽ മീൻസ് കം മെറിറ്റ് സ്കോളർഷിപ്പ് പദ്ധതിക്ക് അപേക്ഷ സമർപ്പിക്കേണ്ട അവസാന തീയതി 2022 നവംബർ 15
ന്യൂഡൽഹി: നവംബർ 03, 2022
2022-23 ലെ നാഷണൽ മീൻസ് കം മെറിറ്റ് സ്കോളർഷിപ്പ് സ്കീമിന്  അപേക്ഷ സമർപ്പിക്കാനുള്ള അവസാന തീയതി 2022 നവംബർ 15 ആണ്.
സാമ്പത്തികമായി പിന്നാക്കം നിൽക്കുന്ന മിടുക്കരായ വിദ്യാർത്ഥികളുടെ എട്ടാം ക്ലാസിലെ കൊഴിഞ്ഞുപോക്ക് തടയുന്നതിനും സെക്കൻഡറി ഘട്ടത്തിൽ വിദ്യാഭ്യാസം തുടരാൻ അവരെ പ്രോത്സാഹിപ്പിക്കുന്നതിനും സ്കോളർഷിപ്പ് ലഭ്യമാക്കുകയാണ് പദ്ധതിയിലൂടെ ലക്ഷ്യമിടുന്നത്.
സംസ്ഥാന ഗവണ്മെന്റ്, ഗവണ്മെന്റ് -എയ്ഡഡ്, തദ്ദേശ സ്ഥാപന സ്കൂളുകളിൽ പഠിക്കുന്ന, ഒമ്പതാം ക്ലാസിൽ നിന്ന് തിരഞ്ഞെടുക്കപ്പെടുന്ന ഒരു ലക്ഷം വിദ്യാർത്ഥികൾക്ക് ഓരോ വർഷവും പുതിയതായി സ്കോളർഷിപ്പുകൾ നൽകുന്നു.ഈ വിദ്യാർത്ഥികൾക്ക് സ്കോളർഷിപ്പ് , തുടർച്ച/പുതുക്കൽ രൂപത്തിൽ 10 മുതൽ 12 വരെ ക്ലാസുകളിൽ നൽകുന്നു. സ്കോളർഷിപ്പ് തുക പ്രതിവർഷം 12,000/- രൂപയാണ്.
നാഷണൽ മീൻസ് കം മെറിറ്റ് സ്കോളർഷിപ്പ് സ്കീം , നാഷണൽ സ്കോളർഷിപ്പ് പോർട്ടലിൽ  ഉൾപ്പെടുത്തിയിട്ടുണ്ട്. വിദ്യാർത്ഥികൾക്ക് നൽകുന്ന സ്കോളർഷിപ്പ് പദ്ധതികൾക്കുള്ള ഒറ്റത്തവണ പ്ലാറ്റ്ഫോമാണ് ഇത്. NMMSS സ്കോളർഷിപ്പുകൾ പബ്ലിക് ഫിനാൻഷ്യൽ മാനേജ്മെന്റ് സിസ്റ്റം  ത്തിലൂടെ ഇലക്ട്രോണിക് ട്രാൻസ്ഫർ വഴി തിരഞ്ഞെടുത്ത വിദ്യാർത്ഥികളുടെ ബാങ്ക് അക്കൗണ്ടുകളിലേക്ക് നേരിട്ട് വിതരണം ചെയ്യുന്നു. 100% കേന്ദ്രാവിഷ്കൃത പദ്ധതിയാണിത്.
രക്ഷിതാക്കളുടെ എല്ലാ സ്രോതസ്സുകളിൽ നിന്നുമുള്ള വരുമാനം പ്രതിവർഷം 3,50,000/രൂപയിൽ കൂടാത്ത വിദ്യാർത്ഥികൾക്ക് സ്കോളർഷിപ്പ് ലഭിക്കാൻ അർഹതയുണ്ട്. സ്കോളർഷിപ്പ് ലഭിക്കുന്നതിനുള്ള സെലക്ഷൻ ടെസ്റ്റിൽ പങ്കെടുക്കുന്നതിന് വിദ്യാർത്ഥികൾക്ക് ഏഴാം ക്ലാസ് പരീക്ഷയിൽ കുറഞ്ഞത് 55% മാർക്കോ തത്തുല്യ ഗ്രേഡോ ഉണ്ടായിരിക്കണം .
SKY
(Visitor Counter : 113
പ്രധാനമന്ത്രിയുടെ ഓഫീസ്
അമേരിക്കന് പ്രസിഡന്റ്ഡൊണാള്ഡ് ട്രംപുമായി പ്രധാനമന്ത്രി സംസാരിച്ചു
ബഹുമാനപ്പെട്ട അമേരിക്കന് പ്രസിഡന്റ് ശ്രീ. ഡൊണാള്ഡ് ട്രംപിനു പ്രധാനമന്ത്രി ശ്രീ. നേരന്ദ്ര മോദി പുതുവല്സരാശംസകള് നേര്ന്നു.
(പ്രസിഡന്റ് ട്രംപിനുംഅദ്ദേഹത്തിന്റെകുടുംബാംഗങ്ങള്ക്കും അമേരിക്കന് ജനതയ്ക്കും ഈ വര്ഷംക്ഷേമവും അഭിവൃദ്ധിയും വിജയവുംഉണ്ടാകട്ടെയെന്നു ശ്രീ. മോദിആശംസിച്ചു.
വിശ്വാസത്തിലും പരസ്പര ബഹുമാനത്തിലുംതിരിച്ചറിവിലും പടുത്തുയര്ത്തിയഇന്ത്യ-അമേരിക്ക ബന്ധംകൂടുതല്കരുത്താര്ജിച്ചതായി പ്രധാനമന്ത്രി പറഞ്ഞു. ഇരുരാജ്യങ്ങളിലും തമ്മിലുള്ള തന്ത്രപ്രധാന പങ്കാളിത്തംമെച്ചപ്പെടുന്നതില്കഴിഞ്ഞ വര്ഷംഉണ്ടായിട്ടുള്ള ശ്രദ്ധേയമായ പുരോഗതിഉയര്ത്തിക്കാട്ടിയഅദ്ദേഹം, പരസ്പര താല്പര്യമുള്ളഎല്ലാമേഖലകളിലുംസഹകരണംവര്ധിപ്പിക്കുന്നതിനായി പ്രസിഡന്റ് ട്രംപുമായിചേര്ന്നുപ്രവര്ത്തിക്കാനുള്ള ആഗ്രഹം പ്രകടിപ്പിക്കുകയുംചെയ്തു.
പുതുവര്ഷം ഇന്ത്യന് ജനതയ്ക്ക് അഭിവൃദ്ധി നിറഞ്ഞതാകട്ടെ എന്നു പ്രസിഡന്റ് ട്രംപ് ആശംസിച്ചു. കഴിഞ്ഞ ഏതാനുംവര്ഷങ്ങളായി ബന്ധംമെച്ചപ്പെടുന്നതില്സംതൃപ്തി പ്രകടിപ്പിച്ച അദ്ദേഹം, ഉഭയകക്ഷിസഹകരണംകൂടുതല്ആഴമേറിയതാക്കാനുള്ളതന്റെ സന്നദ്ധത വെളിപ്പെടുത്തി.
ND/MRD
പ്രധാനമന്ത്രിയുടെ ഓഫീസ്
ആറാമത് ഇന്ത്യ-ജർമ്മനി ഇന്റർ ഗവൺമെന്റ് കൺസൾട്ടേഷനുകളുടെ പ്ലീനറി സെഷനിൽ പ്രധാനമന്ത്രി സഹ ആധ്യക്ഷ്യം വഹിച്ചു
ആറാമത് ഇന്ത്യ-ജർമ്മനി ഇന്റർ ഗവൺമെന്റ് കൺസൾട്ടേഷനുകളുടെ പ്ലീനറി സെഷനിൽ പ്രധാനമന്ത്രി സഹ ആധ്യക്ഷ്യം വഹിച്ചു
പ്രധാനമന്ത്രി ശ്രീ നരേന്ദ്ര മോദി , ഫെഡറൽ റിപ്പബ്ലിക് ഓഫ് ജർമ്മനിയുടെ ചാൻസലർഒലാഫ് ഷോൾസിനോടൊപ്പം ഇന്ത്യ-ജർമ്മനി അന്തർ ഗവണ്മെന്റ് കൂടിയാലോചനയുടെ  പ്ലീനറി യോഗത്തിൽ ആധ്യക്ഷ്യം വഹിച്ചു.
തങ്ങളുടെ പ്രാരംഭ പരാമർശത്തിൽ, ഇരു നേതാക്കളും ഉഭയകക്ഷി ബന്ധത്തിന്റെ പ്രധാന വശങ്ങളും മേഖലാ , ആഗോളതലങ്ങളിലെ വിഷയങ്ങളിൽ പങ്കിട്ട വീക്ഷണങ്ങളും എടുത്തുകാട്ടി . ഇന്ത്യ-ജർമ്മനി പങ്കാളിത്തം സങ്കീർണ്ണമായ ലോകത്തിലെ വിജയത്തിന്റെ ഉദാഹരണമായി വർത്തിക്കുമെന്ന് പ്രധാനമന്ത്രി ഊന്നിപ്പറഞ്ഞു. ഇന്ത്യയുടെ ആത്മനിർഭർ ഭാരത് പ്രചാരണത്തിൽ ജർമ്മൻ പങ്കാളിത്തവും അദ്ദേഹം ക്ഷണിച്ചു.
ഇരുഭാഗത്തുമുള്ള മന്ത്രിമാരും ഉദ്യോഗസ്ഥരും ഐജിസിയുടെ വിവിധ രംഗങ്ങളിൽ തങ്ങളുടെ യോഗങ്ങളെ കുറിച്ചുള്ള ഹ്രസ്വ റിപ്പോർട്ടുകൾ അവതരിപ്പിച്ചു:
- വിദേശകാര്യവും സുരക്ഷയും.
- സാമ്പത്തിക, ധനകാര്യ നയം, ശാസ്ത്രീയവും സാമൂഹികവുമായ വിനിമയം.
- കാലാവസ്ഥ, പരിസ്ഥിതി, സുസ്ഥിര വികസനം, ഊർജം.
ധനമന്ത്രി ശ്രീമതി. നിർമല സീതാരാമൻ, വിദേശകാര്യ മന്ത്രി ഡോ എസ് ജയശങ്കർ. ശാസ്ത്ര സാങ്കേതിക ഭൗമശാസ്ത്ര സഹമന്ത്രി ഡോ. ജിതേന്ദ്ര സിംഗ്; ഡിപിഐഐടി സെക്രട്ടറി ശ്രീ അനുരാഗ് ജെയിൻ എന്നിവർ ഇന്ത്യയുടെ ഭാഗത്തുനിന്ന് അവതരണങ്ങൾ നടത്തി.
ഹരിതവും സുസ്ഥിരവുമായ വികസന പങ്കാളിത്തം സ്ഥാപിക്കുന്ന സംയുക്ത പ്രഖ്യാപനത്തിൽ  പ്രധാനമന്ത്രിയും ചാൻസലർ ഷോൾസും ഒപ്പുവെച്ചതോടെയാണ് പ്ലീനറി സമ്മേളനം അവസാനിച്ചത്. ഈ പങ്കാളിത്തം സുസ്ഥിര വികസന ലക്ഷ്യങ്ങളിലും കാലാവസ്ഥാ പ്രവർത്തനങ്ങളിലും ഇന്ത്യ-ജർമ്മനി സഹകരണത്തിന് ഒരു സമ്പൂർണ ഗവൺമെന്റ് സമീപനം വിഭാവനം ചെയ്യുന്നു, ഇതിന് കീഴിൽ 2030 വരെ 10 ബില്യൺ യൂറോ പുതിയതും അധികവുമായ വികസന സഹായം നൽകാമെന്ന് ജർമ്മനി സമ്മതിച്ചിട്ടുണ്ട്. പങ്കാളിത്തത്തിന് ഉയർന്ന തലത്തിലുള്ള ഏകോപനവും രാഷ്ട്രീയ മാർഗനിർദേശവും നൽകുന്നതിന് IGC യുടെ ചട്ടക്കൂടിനുള്ളിൽ മന്ത്രിതല സംവിധാനവും ശൃഷ്ടിക്കും.
ഐജിസിക്ക് ശേഷം ഒരു സംയുക്ത പ്രസ്താവന അംഗീകരിച്ചു . മന്ത്രിതല ഉഭയകക്ഷി യോഗങ്ങളിൽ നിരവധി കരാറുകളു ഒപ്പു വച്ചു.
--ND--
(
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ജൂലൈ 08, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
10.54 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 75
പ്രധാനമന്ത്രിയുടെ ഓഫീസ്
ലോക യുവജന നൈപുണ്യ ദിനാഘോഷത്തെ പ്രധാനമന്ത്രി അഭിസംബോധന ചെയ്യും
നാളെ ലോക യുവജന നൈപുണ്യദിനത്തെ പ്രധാനമന്ത്രി ശ്രീ. നരേന്ദ്ര മോദി വീഡിയോ സന്ദേശം വഴി അഭിസംബോധന ചെയ്യും. സ്കില് ഇന്ത്യ ദൗത്യത്തിന്റെ അഞ്ചാം വാര്ഷികവുമാണു നാളെ. ആഘോഷത്തിന്റെ ഭാഗമായി നൈപുണ്യ വികസന മന്ത്രാലയം ഡിജിറ്റല് സമ്മേളനം സംഘടിപ്പിക്കുന്നുണ്ട്.
പശ്ചാത്തലം:
രാജ്യത്തെ യുവാക്കളുടെ തൊഴിലെടുക്കാനുള്ള പ്രാപ്തിയും ഉല്പാദന ശേഷിയും വര്ധിപ്പിക്കാനായി നൈപുണ്യ ശാക്തീകരണം നടത്തുന്നതിനായി കേന്ദ്ര ഗവണ്മെന്റ് നടപ്പാക്കിയ പദ്ധതിയാണ് സ്കില് ഇന്ത്യ. ദേശീയ നൈപുണ്യ യോഗ്യതാ ചട്ടക്കൂടിനു കീഴില് വരുന്നതും വ്യവസായ മേഖലയും ഗവണ്മെന്റും അംഗീകരിച്ചതുമായ നിലവാരത്തിനു ചേരുന്ന വിവിധ കോഴ്സുകളാണു പല മേഖലകൡലായി സ്കില് ഇന്ത്യ നടത്തിവരുന്നത്. കോഴ്സ് ഒരു വ്യക്തിക്കു പ്രായോഗിക പരിജ്ഞാനം നേടിക്കൊടുക്കുകയും സാങ്കേതിക വൈദഗ്ധ്യം വര്ധിപ്പിക്കാന് സഹായമേകുകയും ചെയ്യുന്നു. അതുവഴി, തൊഴിലന്വേഷകനു തൊഴില് ലഭിക്കുന്ന ദിനം മുതല് ജോലി ചെയ്യാന് സാധിക്കുന്നു. മാത്രമല്ല, തൊഴിലെടുക്കാന് സജ്ജനാക്കുന്നതിനായി കമ്പനികള് പരിശീലനം നല്കേണ്ടിവരുന്നതുമില്ല.
(
രാജ്യരക്ഷാ മന്ത്രാലയം
സാഗർ ദൗത്യം: നാവികസേനാ കപ്പല് കേസരി പുറപ്പെട്ടു
കോവിഡ് 19 പകർച്ചവ്യാധിക്കെതിരെയുള്ള മേഖലാ ദുരിതാശ്വാസ പ്രവർത്തനത്തിന്റെ ഭാഗമായി ഇന്ത്യൻ നാവികസേനയുടെ കപ്പലായ കേസരി, മാലദ്വീപ്, മൗറീഷ്യസ്, സേഷെല്സ് , മഡഗാസ്കർ, കൊമോറോസ് എന്നിവിടങ്ങളിലേക്ക് പുറപ്പെട്ടു. ഭക്ഷ്യവസ്തുക്കൾ, എച്ച്സിക്യു ഗുളികകൾ ഉൾപ്പെടെയുള്ള കോവിഡ് അനുബന്ധമരുന്നുകൾ, ആയുർവേദമരുന്നുകൾ എന്നിവയടക്കമുള്ള മെഡിക്കൽ ടീം മെയ് 10 ന് പുറപ്പെട്ടു. 'മിഷൻസാഗർ' എന്നു പേരിട്ടിരിക്കുന്ന വിന്യാസത്തിലൂടെ ഈ മേഖലയിൽ ഇടപെടുന്ന ആദ്യത്തെ രാജ്യമായിഇന്ത്യ. ഇതുവഴി കോവിഡ് -19 പകർച്ച വ്യാധിയും അതിന്റെ ബുദ്ധിമുട്ടുകളും നേരിടുന്ന രാജ്യങ്ങൾക്കിടയിൽ നിലവിലുള്ള മികച്ച ബന്ധങ്ങൾ വളർത്തിയെടുക്കാനുമാവും.
മേഖലയിലെ എല്ലാ രാജ്യങ്ങളുടെയും സുരക്ഷയും വളർച്ചയും സംബന്ധിച്ച പ്രധാനമന്ത്രിയുടെ കാഴ്ചപ്പാടിന് അനുസൃതമായിട്ടാണ് ഈ വിന്യാസം. ഇത് അയൽരാജ്യങ്ങളുമായുള്ള ബന്ധത്തിന് ഇന്ത്യ നൽകുന്ന പ്രാധാന്യം എടുത്തുകാണിക്കുന്നതും അത് കൂടുതൽ ശക്തിപ്പെടുത്തുകയും ചെയ്യുന്നതാണ് . പ്രതിരോധ, വിദേശകാര്യ മന്ത്രാലയങ്ങളും കേന്ദ്ര ഗവൺമെന്റിന്റെ മറ്റ് ഏജൻസികളുമായും സഹകരിച്ചാണ് പ്രവർത്തനം.
മിഷൻ സാഗറിന്റെ ഭാഗമായി ഇന്ത്യൻ നാവിക കപ്പൽ കേസരി മാലിദ്വീപിലെ മാലി തുറമുഖത്ത് എത്തി 600 ടൺ ഭക്ഷണസാധനങ്ങൾ നൽകും. ഇന്ത്യയും മാലിദ്വീപും ശക്തവും സൗഹാർദ്ദപരവുമായ പ്രതിരോധ–നയതന്ത്ര ബന്ധമുള്ള അയൽരാജ്യങ്ങളാണ്.